Deserto do Namib

O deserto do Namib,[Cómpre referencia] chamado ás veces deserto de Namibia, é un importante deserto de África que se estende ao longo da costa de Namibia, entre o río Cunene, entre Namibia e Angola, ao norte, e o río Orange, que marca a fronteira coa República Surafricana, ao sur. Xeografía Dimensións O deserto do Namib ten unha lonxitude duns 2 000 km, unha largura que varía entre os 80 e os 200 km, e unha superficie aproximada duns 81 000 km². Etimoloxía O seu nome, "Namib", significa en lingua nama "enorme". A ecorrexión Algúns xeógrafos consideran que o biótopo ou a ecorrexión propiamente dita (tal como está definida polo Fondo Mundial para a Natureza (WWF) esténdese entre o río Uniab, 200 km ao norte do cabo Cross, e a cidade de Lüderitz no sur. A ecorrexión, extremadamente árida, comprende dunas de area, chairas de grava e montañas esgrevias. Completamente desprovisto de auga superficial, aínda que está atravesado por varios leitos secos. Estes leitos están poboados de vexetación e albergan algúns ungulados, como as cebras de montaña de Hartmann (Equus zebra hartmannae). O sur do deserto é extremadamente seco e incluso carece de leitos secos; o órix do Cabo (Oryx gacella) —localmente denominado gemsbok— é o único mamífero grande que pode vivir neste ambiente hostil. As néboas mestas son frecuentes ao longo da costa, e son o "sangue vital" do deserto, subministrando suficiente humidade para que sobrevivan unha gran cantidade de especies animais interesantes e altamente adaptadas á estas extremadas condicións ambientais. A parte do Namib que se estende ao norte do río Uniab denomínase deserto de Kaoko, e adéntrase en Angola.Ten un río sempre con auga, o Cunene, onde chove máis (até 100 mm en tormentas esporádicas de outubro a marzo) e a fauna e a flora son máis abundantes. A parte do Namib que se estende ao sur de Lüderitz denomínase Karoo (Karoo suculento e Karoo nama) e adéntrase notabelmente en Suráfrica. Ten outro río sempre con auga, o Orange, que noutro tempo estaba poboado de hipopótamos, e caracterízase por ser a rexión do mundo máis abundante en especies de plantas suculentas (máis de 10 000). O deserto do Nabib considérade que é o deserto máis antigo do mundo, e tense constancia de que xa existía durante a Era Terciaria, hai uns 65-55 millóns de anos, época na que se extinguiron os dinosauros. Patrimonio da Humanidade A Unesco declarou o Namib como Patrimonio da Humanidade en 2013. Galería Notas Véxase tamén Bibliografía Fuller, Alexandra. fotos de Lanting, Frans. "El gran parque de África". National Geographic (en castelán) (xuño 2011): 80–97. ISSN 1138-1434. Botha, Laurette Isabella (1970). The Namib desert: a bibliography (en inglés). Cape Town: University of Cape Town Libraries. p. 26. OCLC 138726. Seely, Mary (2004). The Namib: Natural History of an Ancient Desert (en inglés) (3ª ed.). Windhoek: Desert Research Foundation of Namibia. ISBN 9991668160. Segalen, Loïc (2003). Évolution environnementale du Désert du Namib depuis le Miocène (en francés). Thèse de doctorat: Géosciences et Ressources naturelles. París: Université Pierre et Marie Curie. p. 275. OCLC 491627558. Lageat, Yannick (1994). "Le désert du Namib central". Paris: Annales de géographie (en francés) (578): 339–360. OCLC 490233534. Tonchi, Victor L.; William A. Lindeke; John J. Grotpeter (2012). Historical Dictionary of Namibia (en inglés) (2nd ed.). Scarecrow Press. ISBN 978-0-8108-7990-4. Hamilton III, William J. (setembro de 1983). "The Living Sands of the Namib". National Geographic (en inglés) 164 (3): 364–376. ISSN 0027-9358. OCLC 643483454. Outros artigos Sossusvlei Ligazóns externas Ocholeguas.com: The Desert Trail, la gran aventura del desierto rojo (en castelán). Namib desert (World Wildlife Fund) Namib desert (National Geographic)